**Ministru kabineta protokollēmuma projekta**

 **„** **Par Saistību apliecinājuma parakstīšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Saskaņā ar likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6.pantu Ministru kabinetam piešķirts pilnvarojums izdot norādījumus, kas nepieciešami, lai izpildītu Latvijas saistības pret augstāk minētajām institūcijām. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Pasaules Bankas grupas (turpmāk – PB) dalībvalsts kopš 1992.gada. Latvijas dalību Starptautiskajā Attīstības asociācijā nosaka likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 1.pants. Likums „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 1.pants.Daudzpusējā parādu atlaišanas iniciatīva (turpmāk- DPAI) ir Starptautiskās Attīstības asociācijas iniciatīva, kurā ar iemaksām piedalās arī Latvija. Likuma „Par valsts budžetu 2012.gadam” 19.panta 3.punktā iekļauta atļauja finanšu ministram palielināt Latvijas Republikas saistības pret Starptautisko Attīstības asociāciju par EUR 2 710 000 latu ekvivalentā iemaksām Daudzpusējā parādu atlaišanas iniciatīvā.Iemaksas DPAI tiek veiktas saskaņā ar grafiku, ko Starptautiskā Attīstības asociācija ir tiesīga mainīt ik pēc trīs gadiem, saskaņā ar Starptautiskās Attīstības asociācijas resursu papildināšanas periodu plānošanu. Grafiks tiek koriģēts, ņemot vērā paredzamās izmaksas DPAI, taču nepārsniedzot kopējo iemaksu apmēru, kas noteikts likuma “Par valsts budžetu 2012.gadā” 19.panta 3.punktā.Lai uzsāktu 17.resursu plānošanas periodu, kas paredz arī DPAI, Starptautiskā attīstības asociācija lūdz Latvijas Republikas valdības pilnvarotu personu parakstīt Saistību apliecinājumu, apstiprinot Latvijas Republikas maksājumus apņemšanos veikt iemaksas DPAI saskaņā ar sastādīto grafiku. |
|  3. |  Projekta izstrādē iesaistītās institūcijas | Finanšu ministrija, Pasaules Banka. |
|  4. |  Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Nav attiecināms. |
|  2. |  Citas starptautiskās saistības | Likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6.pants, kas nosaka, ka „Latvijas Republikas valdība izdod norādījumus, kas būs nepieciešami, lai izpildītu Latvijas Republikas pienākumus, ko paredz šā likuma 1. pantā minētie vienošanās līgumi, konvencijas un rezolūcijas, un lai nodrošinātu šā likuma nosacījumu stāšanos spēkā un tā izpildi.Saistību apliecinājuma parakstīšana ir noteikta Pasaules Bankas Grupas Starptautiskās Attīstības asociācijas 2014. gada 5. maijā Pilnvarnieku valdes apstiprinātajā Rezolūcijā Nr. 234 “Papildinājumi resursiem: 17. resursu papildināšana. |
|  3. |  Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Finanšu ministrija. |
|  2. |  Projekta izpildes ietekme uz pārvaldes funkcijām un pārvaldes institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Rīkojuma projekta izpilde neietekmē pārvaldes funkcijas un uzdevumus. |
|  6. |  Cita informācija |  Rīkojums tiks publicēts Latvijas Republikas oficiālajā izdevumā „Latvijas Vēstnesis”, normatīvo aktu informācijas sistēmā „NAIS”, kā arī bezmaksas normatīvo aktu bāzē [www.likumi.lv](http://www.likumi.lv). |

**Anotācijas II, III, IV, VI sadaļa – projekts šīs jomas neskar.**

Finanšu ministra vietā –

Iekšlietu ministrs                                                                   R.Kozlovskis

29.07.2014.

482

Agnese Timofejeva

67095502, e-pasts: Agnese.Timofejeva@fm.gov.lv